احمد محمد عبد الرحمن الهوان او جمعة الشوان عميل المخابرات العامه المصريه و بيعتبر من أهم العملاء فى صراع المخابرات المصرى الإسرائيلى. احمد الهوان من مواليد 1يوليه 1937 السويس بمصر , اضطر للهجره من السويس هو و أمه و أخوه و مراته بعد نكسه يونيه 1967 بسبب القصف الإسرائيلى و تدمير لنش صغير بيملكو. سافر اليونان لمقابله رجل أعمال هناك بيملك الشحن و مديون للهوان بـ 2000 جنيه, حاولت الموساد تجنيده لصالحها و بعتتو بريستون بإنجلترا و طلبو منو يرجع مصر و يجمع معلومات و يبعتهالهم, لما رجع مصر حس بالموضوع و بلغ المخابرات المصريه اللى طلبت منو يستمر فى اللعبه مع الموساد من خلال تزويدهم بالمعلومات المضلله اللى بيزوده بيها جهاز المخابرات المصريه بين 1967 و 1973 و اللى كان ليها اثر كبير فى نجاح خطه "الخداع الاستراتيجى" المصريه اللى حققت انتصارات اكتوبر. عادل إمام جسد دوره فى مسلسل دموع فى عيون وقحة اتوفي يوم 1 نوفمبر 2011 فى مستشفى وادى النيل بالقاهره بعمر 72 سنه بعد صراع طويل مع المرض و اتصلي عليه يوم 2 نوفمبر 2011 فى جامع الوفاء بمنطقه حدايق القبه. الصفحه دى فيها تقاوى مقاله, و انت ممكن تساعد ويكيپيديا مصرى علشان تكبرها.